O lokacijskih storitvah in zasebnosti

Lokacijske storitve aplikacijam in spletnim mestom omogočajo zbiranje ter uporabo podatkov na podlagi trenutne lokacije vašega računalnika. Vaša približna lokacija se določi na podlagi podatkov lokalnih omrežij Wi-Fi, lokacijske storitve pa te podatke zbirajo na način, ki ne omogoča prepoznavanja vaše identitete.

Ko v Safariju uporabljate predloge Spotlight ali predloge Safarija, se ob pošiljanju poizvedbe za iskanje pomočniku Spotlight ali Safariju lokacija Maca pošlje Applu za namene prikaza primernejših predlogov Spotlight in predlogov Safarija ter izboljšanja drugih Applovih izdelkov in storitev. Če lokacijske storitve za predloge Spotlight in predloge Safarija izklopite, vaša natančna lokacija ne bo poslana Applu. Apple bo za zagotavljanje ustreznih predlogov za iskanje morda uporabil naslov IP vaše internetne povezave, da določi vašo približno lokacijo tako, da jo primerja z geografsko regijo.

Aplikacije, ki ste jim dovolili uporabo lokacijskih storitev, so prikazane v podoknu Zasebnost v nastavitvah možnosti Varnost in zasebnost. Potrditvena polja označujejo, ali so lokacijske storitve za določeno aplikacijo omogočene. Če lokacijskih storitev ne želite omogočiti za eno ali več aplikacij, jih lahko izklopite tako, da počistite potrditveno polje ob posamezni aplikaciji. Če lokacijske storitve za določeno aplikacijo izklopite, boste naslednjič, ko ta aplikacija poskusi uporabiti podatke o vaši lokaciji, pozvani, da jih znova vklopite.

Lokacijske storitve lahko izklopite tudi v celoti, in sicer tako, da prekličete izbiro možnosti Omogoči lokacijske storitve v podoknu Zasebnost v nastavitvah možnosti Varnost in zasebnost. Tudi če lokacijske storitve onemogočite, bodo morda aplikacije in spletna mesta drugih ponudnikov še vedno uporabljala druge načine določanja vaše lokacije. Vendar zaradi varnostnih razlogov je podatke o lokaciji vašega Maca mogoče uporabiti za pomoč pri odzivanju na klice v sili, in sicer ne glede na to, ali so lokacijske storitve omogočene ali onemogočene.

Če aplikacijam ali spletnim mestom drugih ponudnikov dovolite uporabo podatkov o vaši trenutni lokaciji, za vas veljajo njihovi pogoji in pravilniki o zasebnosti, ne Applov pravilnik o zasebnosti. Preglejte njihove pogoje in pravilnike o zasebnosti, da izveste, kako ravnajo in uporabljajo podatke o vaši lokaciji.

Z uporabo teh funkcij se strinjate in soglašate, da Apple ter njegove podružnice in zastopniki prenašajo, zbirajo, hranijo, obdelujejo in uporabljajo te podatke, kot je opisano zgoraj. 

Podatki, ki jih prejme Apple, bodo vedno obravnavani v skladu z Applovim pravilnikom o zasebnosti, ki je na voljo na www.apple.com/privacy.